දකුණු ආසියානු ක්‍රීඩා උළෙලට එක්ව සිටින ශ්‍රී ලංකා ක්‍රීඩක ක්‍රීඩිකාවන් 13 දෙනෙකුට ඩෙංගු රෝගය වැළඳී ඇති බව හිරු ප්‍රවෘත්ති ඔස්සේ අපි පසුගිය සෙනසුරාදා අනාවරණ කළා.අප එහිදී පෙන්වා දුන්නේ ඒ අතරින් 12 දෙනෙකුටම රෝගය වැළඳී තිබෙන්නේ ඔවුන් නවාතැන්ගෙන සිටි සුගතදාස ක්‍රීඩා හෝටලයේ දී බවයි.අපගේ අනාවරණයෙන් පසු ඊයේ කොළඹ මහ නගර සභාවේ සෞඛ්‍ය පරීක්ෂකවරු අදාළ භූමිය පරීක්ෂා කළ අතර සුගතදාස ක්‍රීඩා සංකීර්ණය මදුරුවන් බෝ වීමේ තෝතැන්නක් බවට පත්වීමට ඉඩහැර සුගතදාස පාලනාධිකාරිය මර නින්දේ පසුවන බව එහිදී පෙනී ගියා.ඒ අවස්ථා ගණනාවකදී ම කොළඹ මහනගර සභාවේ නිලධාරීන් අදාළ ස්ථානයේ ඩෙංගු අවදානම පිලිබඳ අනතුරු ඇඟවීම් පවා කර තිබියදී යි.මේ අතර ක්‍රීඩා අමාත්‍ය ඩලස් අලහප්පෙරුම මහතා අද ක්‍රීඩකයන් නවාතැන්ගෙන සිටි සුගතදාස හෝටල් පරිශ්‍රයේ සහ ක්‍රීඩා සංකීර්ණයේ නිරීක්ෂණ චාරිකාවක නිරත වුණා.